कर्मचारियों ने दिया धरना आरोपी जल्द हों गिरफ्त में
रेत उत्खनन रोकने गईं तहसीलदार और टीम पर हुए हमले के विरोध में कर्मचारियों ने तहसील कार्यालय के सामने 1 घंटे तक धरना दिया। कर्मचारियों की मांग है कि हमलावरों को जल्दी गिरफ्तार किया जाए। कर्मचारियों ने दोपहर 2 बजे से काम बंद कर दिया। पटवारी, आरआई और तहसील कर्मचारियोंं ने सरकारी अस्पताल परिसर में ही दोपहर 3 बजे आरोपियों की जल्दी गिरफ्तारी की मांग का लेकर ज्ञापन सौंपा। धरना शाम 4 से 5 बजे तक चला। कर्मचारियों में आक्रोश है। तहसील कर्मचारियों ने काम बंद रखने की चेतावनी दी। पटवारी शेख हारुन ने कहा गिरफ्तारी तक सभी कर्मचारी तहसील संबंधी काम बंद रखेंगे। भाजपा जिला उपाध्यक्ष नारायणदास गंगेले ने कहा प्रशासन ही धरना देगा तो काम कौन करेगा। घटना निंदनीय है। काम बंद करना ठीक नहीं। गंगेले ने कहा जनता अधिकारियों के साथ है। अधिकारियों में समन्वय की कमी है। कार्रवाई करने फोर्स लेकर क्यों नहीं गए। कांग्रेस पार्षद किशाेर डाबर ने कहा घटना निंदनीय है लेकिन तहसील जैसे महत्वपूर्ण संस्थान में यदि काम नहीं होंगे तो कैसे काम चलेगा। अधिवक्ता संघ उपाध्यक्ष धर्मेंद्र नागवंशी ने कहा पुलिस और प्रशासनिक अधिकारियों को समन्वय कार्रवाई को करना था जोकि नहीं हुई। यह घटना घटित हुई।
नामांतरण, डायवर्सन, तहसीलदार न्यायालय में चल रहे केसों की सुनवाई, सीमांकन, खसरा नकल, बही आदि काम रुक जाएंगे। रोजाना सैकड़ों लोग परेशान होंगे। लोगों ने कहा घटना ठीक नहीं लेकिन लोगों की परेशानी का अधिकारियों को ध्यान रखना चाहिए।
प
्रशासन के साथ घटना हुई लेकिन आम लोगों के काम तो होने चाहिए।
फोटो- 7, 8 नंबर पिपरिया। एसडीएम सतीशकुमार को ज्ञापन देते तहसील कर्मचारी।
1.36 बजे कलेक्टर ने मोबाइल पर लिया ब्यौरा
पिपरिया सरकारी अस्पताल में तहसीलदार विंकी सिंघमारे से कलेक्टर अविनाश लवानिया ने दोपहर 1.36 बजे मोबाइल पर घटना का ब्यौरा लिया। एसडीएम सतीश कुमार को केस को पुख्ता बनाने और हमलावरों की जमानत न हो पाने की बात कही। तहसीलदार विंकी सिंघमारे ने कुछ लोगों के नाम पुलिस को बताए हैं। स्टेशन रोड थाना प्रभारी केएस चंदेल ने कृष्णा, देवीसिंह, प्रकाश और मुन्ना के खिलाफ जानलेवा हमले का केस दर्ज किया है। पुलिस ने देर रात एक संदिग्ध को हिरासत में लिया।
पिपरिया। एसडीएम सतीशकुमार को ज्ञापन देते तहसील कर्मचारी।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva